ऐसे उत्पादों का प्रयोग ना करें जिनमे अल्कोहल या पेरोक्साइड हो क्योंकि इनसे आपकी त्वचा रूखी हो सकती है |  आपके लिए इस बात को समझना बहुत जरूरी है कि एकबार अगर आपके रोम छिद्र बड़े हो जाते हैं तो वो पूरी तरह सिकुड़ नहीं सकते हैं | प्राकृतिक उत्पादों के प्रयोग से उन्हें कम जरूर किया जा सकता है लेकिन ये कोई मिरेकल क्योर नहीं हैं | बिना डॉक्टर के प्रिस्क्रिप्शन के मिलने वाली दवाएं और प्रिस्क्रिप्शन ट्रीटमेंट भी अक्सर काफी असरदार होते हैं लेकिन ये पूरी तरह प्राकृतिक उपाय नहीं हैं |  टोनर रोम छिद्रों में काफी अंदर तक जाते हैं और तेल, गंदगी, और मृत कोशिकाओं को पूरी तरह साफ़ कर देते हैं | यही वो तत्व हैं जो आपके रोम छिद्रों में जमा होकर उन्हें बड़ा बना देते हैं | अगर आपकी त्वचा एक्ने से प्रभावित है, तो टोनर के कारण आपकी त्वचा में जलन हो सकती है |  आपको बहुत सारे नेचुरल फ़ूड स्टोरों में, ऑनलाइन रिटेलरों द्वारा, और दवा की दुकानों में नेचुरल टोनर आसानी से मिल सकता है | आप नेचुरल टोनर या ऐस्ट्रिन्जेंट खुद भी बना सकते/सकती हैं | यह एक तेजी से बनने वाला सस्ता डू-इट-योरसेल्फ टोनर है जिसका उपयोग आप हर दिन कर सकते/सकती हैं |  एक भाग एप्पल सीडर विनेगर को दो भाग पानी में मिलाएं | इस मिश्रण में एक कॉटन बॉल को डुबायें और इससे अपने चेहरे को अच्छी तरह पोंछ दें, या आप चाहें तो किसी छोटी स्प्रे बोतल का उपयोग कर लें | सबसे अच्छे परिणाम पाने के लिए इस टोनर को क्लींजिंग के बाद तुरंत लगाएं | विनेगर की गंध कुछ ही मिनटों में गायब हो जायेगी, इसलिए परेशान ना हों | सूखी त्वचा से बचने के लिए किसी हल्के मॉइस्चराइजर का प्रयोग करें | यह तरीका उन लोगों के लिए थोड़ा कष्टदायक हो सकता है जिनकी त्वचा संवेदनशील है | अगर आपको विनेगर से त्वचा में थोड़ी जलन महसूस हो तो नेचुरल टोनर बनाने के लिए किसी और तरीके को अपनाएँ | लेमन जूस नेचुरल ऐस्ट्रिन्जेंट होता है और काफी सस्ता भी होता है |  1/2 कप लेमन जूस निचोड़ लें | एक नींबू के छिलके को कद्दूकस कर लें | ये आप किसी बारीक ग्रेटर या ज़ेस्टर से कर सकते/सकती हैं | डिस्टिल्ड पानी का 1 कप लें | 2/3 कप विच हेज़ल (witch hazel) भी मिलाएं | यह आपको नेचुरल फ़ूड स्टोरों और हर्बल सप्लाई स्टोरों में मिल जाना चाहिए | एक स्प्रे बोतल में सभी सामग्रियों को मिला दें और एक महीने तक रेफ्रीजरेटर में स्टोर कर दें | हालाँकि इस टोनर के प्रयोग का परिणाम हर व्यक्ति के लिए अलग होगा, लेकिन इस टोनर से आप अपने रोम छिद्रों के कम होने, साफ़ होने, और अपनी त्वचा के चमकने और बेहतर दिखने की आशा जरूर कर सकते/सकती हैं |
استخدم ملطّفًا طبيعيًا للبشرة لتنظيف المسام بعمق. حضّر ملطّفًا للبشرة من خل التفاح. جرّب تحضير ملطّف مكوّن من عصير الليمون كخيار آخر.